കേരളീയ വസ്ത്രം ധരിച്ച് ബിരുദം സ്വീകരിച്ച് വിദ്യാര്ത്ഥികള് വരും വര്ഷങ്ങളിലും തുടരുമെന്ന് സര്വകലാശാല തൃശൂര്: ആരോഗ്യ സര്വകലാശാലയിലെ വിദ്യാര്ത്ഥികള് പരമ്ബരാഗതമായി ഉപയോഗിച്ച് വരുന്ന കറുത്ത തൊപ്പിയും ഗൗണും ഉപേക്ഷിച്ച് കേരളീയ ശൈലിയില് വസ്ത്രങ്ങളണിഞ്ഞ് ബിരുദം സ്വീകരിച്ചു. ചെന്നൈയില് നിന്നോ ബംഗളൂരുവില് നിന്നോ എത്തിക്കുന്ന ഗൗണ് ധരിച്ചാണ് വിദ്യാര്ത്ഥികള് ബിരുദം സ്വീകരിക്കാറുള്ളത്. എന്നാല് കോവിഡ് കാലത്തെ ശുചിത്വം സംശയമുനയിലായതോടെ സര്വകലാശാല പുതിയ രീതി സ്വീകരിക്കുകയായിരുന്നു. പെണ്കുട്ടികള് കസവു സാരിയും ബ്ലൗസും ആണ്കുട്ടികള് കസവ് മുണ്ടും വെളുത്ത ജുബ്ബയുമാണ് ധരിച്ചത്. മുഖ്യാതിഥിയായ ഗവര്ണറും സര്വകലാശാല ജീവനക്കാരും സമാന വേഷത്തില് ആയിരുന്നു. ബിരുദം സ്വീകരിക്കാനെത്തുന്ന എല്ലാ വിദ്യാര്ഥികള്ക്കും ഓരോ കുത്താമ്ബുള്ളി കസവ് വേഷ്ടിയും സര്വകലാശാല സമ്മാനിച്ചു. ആരോഗ്യ ഭീഷണി ഇല്ലാതെ വസ്ത്രം എന്ന തീരുമാനത്തിന് കഴിഞ്ഞ ദിവസം തന്നെ ഗവര്ണറുടെ അംഗീകാരം വാങ്ങുകയായിരുന്നു. വരും കാലങ്ങളില് ഇതേ ശൈലി തന്നെ പിന്തുടരാനാണ് തീരുമാനമെന്നും വൈസ് ചാന്സലര് മോഹനന് കുന്നുമ്മല് അറിയിച്ചു.